**Luna**

*Cârdei V. Mariana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Corabia selenară

printre nori pluteşte

oare încotro se-ndreaptă,

și cine vâsleşte?

Luna-i suplă, argintie

şi nu-i pasă de nimic...

pe stele le ocroteşte,

pe luceafar ...ce să zic?

O regină, o femeie,

aveţi oare voi idee?

somnul nostru îl veghează

şi ne mângâie c-o rază.

Raza ei, raza de lună,

ne urează „noapte bună!”

şi poveşti nemuritoare

ea ne spune zâmbitoare.

O fi fost îndragostită

de a soarelui strălucire,

cine oare a pedepsit-o

pentru marea ei iubire?

O fi chiar adevărat

că soarele a divorţat

ş-a iubit o răsărită

„Floarea-Soarelui” numită?

Biata fată, cată-n nori

când dispare luna-n zori;

după soare se roteşte

şi-i şopteşte că-l iubeşte.

Luna mândră-şi poartă

voalul presărat cu stele

şi-nhamă la Carul Mare

câteva din ele.

Uneori în neagra noapte

ea se scaldă-n mare

oglindindu-şi chipul mândru,

puţin gânditoare.

În oceane lung priveşte,

o fi căutând un peşte?

Peştişorul de aur

să-i dea un tezaur?

Poate vrea şi un palat

pentru soare rezervat

sau să-i dea iubirea lui,

strălucirea soarelui?

Poate într-o bună zi,

cine ştie când va fi,

vor fi din nou împreună

soarele şi mândra lună.